****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Povjerenstvo za provedbu javnog natječaja**

KLASA: 112-03/25-01/3

URBROJ: 2186-21-01-25-3

Sveti Đur, 21. ožujka 2025.

**PREDMET: Javni natječaj za prijam u službu vježbenika na radnom mjestu stručni suradnik za imovinu, gospodarstvo, razvojne projekte i društvene djelatnosti u Jedinstveni upravni odjel Općine Sveti Đurđ**

OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI

**1. OPIS POSLOVA RADNOG MJESTA**

1.1. **vježbenik** radi osposobljavanja za obavljanje poslova radnog mjesta stručni suradnik za imovinu, gospodarstvo, razvojne projekte i društvene djelatnostiu Jedinstvenom upravnom odjelu Općine Sveti Đurđ:

- priprema izvješća za općinskog načelnika i Općinsko vijeće,

- vodi brigu i potrebne evidencije o nekretninama u vlasništvu Općine, a naročito o poslovnim zgradama i prostorijama, te o neizgrađenom građevinskom zemljištu i komunalnoj infrastrukturi,

- priprema akate o upravljanju nekretninama, pokretninama i imovinskim pravima u vlasništvu Općine,

- prati objavu natječaja, priprema prijave projekata za dodjelu sredstava iz nacionalnih fondova i fondova Europske unije te prati njihovu provedbu,

- izrađuje nacrte plana nabave i njegovih izmjena te ustrojavanje, ažuriranje i objava registra ugovora i okvirnih sporazuma te objavljuje statistička izvješća o javnoj nabavi

- priprema dokumentacije za postupke javne nabave te koncesija

- izrada programa za unapređenje i poticanje razvoja gospodarstva, turizma i poljoprivrede

- priprema natječaja za zakup i prodaju nekretnina u vlasništvu Općine

- pruža tehničku i stručnu pomoć proračunskim korisnicima u svezi prijave i provedbe projekata

- u odsutnosti pročelnika Jedinstvenog upravnog odjela sudjeluje u vođenju upravnog postupka i rješavanju u jednostavnijim upravnim stvarima iz nadležnosti upravnog tijela te obavlja i druge poslove prema nalogu pročelnika odnosno nadređenog službenika.

**2. PODACI O PLAĆI:**

2.1. Plaća **vježbenika** radi osposobljavanja za obavljanje poslova radnog mjesta stručni suradnik za imovinu, gospodarstvo, razvojne projekte i društvene djelatnosti u Jedinstvenom upravnom odjelu Općine Sveti Đurđ je uređena u skladu s odredbom članka 12. Zakona o plaćama u lokalnoj i područnoj (regionalnoj) samoupravi (Narodne novine broj 28/10, 10/23). Za vrijeme trajanja vježbeničkog staža vježbenik ima pravo na 85 % plaće radnog mjesta najniže složenosti njegove stručne spreme (stručni suradnik za imovinu, gospodarstvo, razvojne projekte i društvene djelatnosti) koju čini umnožak koeficijenta složenosti poslova radnog mjesta 2,05 i osnovice za izračun plaće sukladno Odluci o visini osnovice za obračun plaće službenika i namještenika u Jedinstvenom upravnom odjelu Općine Sveti Đurđ (Službeni vjesnik Varaždinske županije, broj 7/25.).

**3. PRETHODNA PROVJERA ZNANJA I SPOSOBNOSTI**

a) Prethodna provjera znanja i sposobnosti obuhvaća:

* pisano testiranje,
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju.

b) Pravni i drugi izvori za pripremanje kandidata za prethodnu provjeru znanja i sposobnosti kandidata za radno mjesto vježbenik radi osposobljavanja za obavljanje poslova radnog mjesta stručni suradnik za imovinu, gospodarstvo, razvojne projekte i društvene djelatnostiu Jedinstvenom upravnom odjelu Općine Sveti Đurđ:

* Zakon o lokalnoj i područnoj (regionalnoj) samoupravi (Narodne novine broj 33/01, 60/01, 109/07, 125/08, [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702));
* Zakon o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17);
* Zakon o zakupu i kupoprodaji poslovnog prostora (Narodne novine broj 125/11, 64/15, 112/18, 123/24);
* Zakon o komunalnom gospodarstvu ( Narodne novine broj 68/18, 110/18, 32/20, 145/24)
* Zakon o koncesijama (Narodne novine 69/17, 107/20);
* Zakon o javnoj nabavi (Narodne novine broj 120/16, 114/22);
* Zakon o institucionalnom okviru za korištenje fondova Europske unije u Republici Hrvatskoj (Narodne novine broj 116/21);

Napomena: pravni izvori za pripremanje kandidata za prethodnu provjeru znanja i sposobnosti putem pisanog testiranja su i sve može bitne izmjene i dopune navedenih zakona, a koje će biti na snazi u vrijeme održavanja pisanog testiranja.

c) Način obavljanja prethodne provjere znanja i sposobnosti kandidata:

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete propisane u javnom natječaju.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na javni natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljeno 10 pitanja za provjeru znanja.

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.

Na pisanom testiranju nije dozvoljeno koristiti se literaturom i zabilješkama, napuštati prostoriju u kojoj se testiranje odvija, razgovarati s ostalim kandidatima niti na bilo koji drugi način remetiti koncentraciju kandidata, koristiti mobitel ili druga komunikcijska sredstva. Pisano testiranje traje maksimalno 30 minuta.

Kandidati koji će se ponašati neprimjereno ili će prekršiti jedno od gore navedenih pravila, biti će udaljeni s testiranja, a njihov rad i rezultat Povjerenstvo za provedbu natječaja (dalje u tekstu: Povjerenstvo) neće bodovati.

Intervju se provodi samo s kandidatima koji su ostvarili najmanje 50% ukupnog broja bodova na testiranju.

Povjerenstvo kroz intervju s kandidatima utvrđuje u kojoj je mjeri kandidat snalažljiv, komunikativan, kreativan, analitičan i motiviran za rad u upravnom tijelu Općine Sveti Đurđ. Rezultati intervjua boduju se s od 1 do 10 bodova.

Kandidati koji su pristupili testiranju imaju pravo uvida u rezultate provedenog postupka.

Nakon prethodne provjere znanja i sposobnosti kandidata, Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE ZNANJA I SPOSOBNOSTI NA SLUŽBENOJ MREŽNOJ STRANICI OPĆINE SVETI ĐURĐ <https://sveti-djurdj.hr/> I NA OGLASNOJ PLOČI OPĆINE SVETI ĐURĐ.

Povjerenstvo za provedbu natječaja

Predsjednica Povjerenstva

Nadica Crnković

DOSTAVITI:

1. Jedinstvenom upravnom odjelu Općine Sveti Đurđ radi objave na web stranici i oglasnoj ploč